GENERALFORSAMLING: Quantas-sjef, Alan Joyce holdt tale for generalforsamlingen i selskapet igår. Idag stopper flyselskapet alle flygninger. Foto: AFP

Australsk flyselskap stopper alle flyginger

Qantas stopper all flytrafikk på grunn av en arbeidskonflikt. Det vil koste selskapet 115 millioner kroner hver dag.

NTB

Oppdatert 29. oktober 2011

Flyselskapet, som har blitt rammet av en rekke streiker fra sine ansatte siden september, bestemte lørdag at nok er nok. I en uttalelse sier selskapet at alle flyginger både innenlands og utenlands vil avlyses fra og med lørdag morgen.

Annonse Reise Fly

Hotell

Leiebil

Pakkereiser

Fra mandag kveld vil alle ansatte utestenges fra arbeidet, i en såkalt «lockout».

-Blir dyrt

- Avgjørelsen er en konsekvens av fagforeningenes streiker. Disse har hittil kostet Qantas 68 millioner australske dollar, sier selskapet i en uttalelse.

Det tilsvarer rundt 393 millioner kroner. 600 fly er kansellert og rundt 70.000 passasjerer har blitt påvirket, ifølge Qantas.

- Fly som er i luften vil gjøre seg ferdige i sine sektorer. Men det vil siden ikke bli noen flyginger av Qantas noe sted i verden, heter det i uttalelsen.

Sterke reaksjoner

Sjefen for Australias pilotforening sier avgjørelsen er svært overraskende.

- Dette er opprørende. Det tvinger myndighetene til å gripe inn. Vi må ta tak i dette så fort som mulig for å få flyselskapet tilbake i lufta, sier Barry Jackson.

Australske myndigheter varsler samtidig at de vil intervenere.

- Jeg er svært bekymret for Qantas' fremtid. Regjeringen foretar nå en hastesøknad til en domstol for å få slutt på alle former for streik eller utestengning i Qantas. Dette vil gjelde både for fagforeninger og selskapets ledelse, sier transportminister Anthony Albanese

Publisert: 29.10.11 kl. 09:46 Oppdatert: 29.10.11 kl. 11:57

Mer om Australia Reiseliv Luftfart